LHFG ตั้งสำรองเพิ่ม! กดกำไรไตรมาส 2 เหลือ 223 ลบ.                     
LHFG ตั้งสำรองเพิ่ม! กดกำไรไตรมาส 2/65 เหลือ 223.23 ล้านบาท ลดลง 51% จากปีก่อน 477.53 ล้านบาท ส่วน 6 เดือนแรกกำไรแตะ 744.97 ล้านบาท ลดลง 28% จากปีก่อน 1,038.03 ล้านบาท
LHFG ตั้งสำรองเพิ่ม! กดกำไรไตรมาส 2/65 เหลือ 223.23 ล้านบาท ลดลง 51% จากปีก่อน 477.53 ล้านบาท
19 ก.ค. 2565

บริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHFG รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565

โดยผลการดำเนินงานของบริษัทและบริษัทย่อยไตรมาส 2/2565 มีกำไรสุทธิจำนวน 233.3 ล้านบาท ลดลงร้อยละ 51.1 เทียบไตรมาส 2/2564 ที่มีกำไรสุทธิจำนวน 477.5 ล้านบาท เป็นผลจากการลดลงของกำไรจากเงินลงทุน รายได้ค่าธรรมเนียมและบริการลดลง และผลขาดทุนด้านเครดิตที่คาดว่าจะเกิดขึ้นไตรมาส 2/2565 อยู่ที่ 820.6 ล้านบาท เพิ่มขึ้นร้อยละ 61.1 จากไตรมาส 2/2564 อยู่ที่ 492.1 ล้านบาท
ขณะที่ผลการดำเนินงานของบริษัทและบริษัทย่อย งวด 6 เดือนของปี 2565 มีกำไรสุทธิจำนวน 745.0 ล้านบาท ลดลงร้อยละ 28.2 เมื่อเทียบกับงวด 6 เดือนของปี 2564 ที่มีกำไรสุทธิจำนวน 1 ,038.0 ล้านบาท เป็นผลจากการลดลงของกำไรจากเงินลงทุน รายได้เงินปันผล รายได้ค่าธรรมเนียมและบริการสุทธิ และการเพิ่มขึ้นของผลขาดทุนค้านเครดิตที่คาดว่าจะเกิดขึ้น